–Իմ կյանքի փորձը ցույց է տվել, որ երբ ուրիշի շորը հագած գնում ես, միշտ մի լավ բան պատահում է։ Բայց ինձ թվում է՝ բոլորը հասկանում են, որ դա քո շորը չէ։ Հիշեցի, որ ընկերուհիս՝ Գայանե Բաբայանը, քրոջ շորը հագել էր, գնացել Գրողների միություն, Հրանտ Մաթևոսյանը որտեղից որտեղ դիմացն է դուրս եկել ու հարցրել՝ «Էդ ո՞ւմ շորն ես հագել», նա էլ, թե՝ քրոջս։ Եվ Հրանտն ասել էր՝ «Էլի հետ ե՞ս տալու», ընկերուհիս էլ իր Լոռվա բարբառով մի լավ պատասխան էր տվել, ասել էր՝ «Չէ, ղաստի փչացնելու եմ, որ ինձ մնա»։ Հիմա այնտեղ՝ քո դերասանական հանձնաժողովներում, մի սուր աչքով մեկը գտնվե՞ց, վառվեցի՞ր։